Fotografiska Tallinn

pisi|250px|
Fotografiska Tallinn ([fotogra:fiska]) on Tallinnas Telliskivi Loomelinnakus asuv fotokunstikeskus, mis avati külastajatele 2019. aasta 20. juunil. Tallinna näol on tegemist esimese kohaga, kuhu 2010. aastal Stockholmis avatud kunstikeskus Fotografiska laienes.Galerii. Fotokunstikeskus Fotografiska avas Tallinnas oma uksed. ERR Kultuur, 20.06.2019. Vaadatud 05.10.2021. Kahe esimese kuuga kogus keskus ligikaudu 40 000 külastajat.Fotografiska on kahe kuuga kogunud ligi 40 000 külastust. ERR Kultuur, 23.08.2019. Vaadatud 05.10.2021.

Hoone
Lisaks näituste ja ürituste korraldamise aladele leiab Fotografiska Tallinnast ka söögikohad ja kingipoe. Keskuse kogupindala on 2500 m², millest näituste ala moodustab 1200 m².

Näitused
Fotografiska Tallinn avati nelja avanäitusega: Jimmy Nelsoni "Austusavaldus inimkonnale", Anja Niemi "Rollis", Pentti Sammallahti "Kauge maa" ja Anna-Stina Treumundi "Lilli, Reed, Frieda, Sabine, Eha, Malle, Alfred, Rein ja Mari".

Fotografiska Tartus ja Tallinna Lennujaamas
2020. aasta detsembris avas Fotografiska Tallinn esimese näituse väljaspool Tallinna: Tartu Aparaaditehase ruumides korraldati erinäitus "Valgevene tulevik naiste väega". Näitus andis dokumentaalse sissevaate Valgevene naiste rahumeelsetesse protestidesse ebaõigluse vastu ja koosnes lisaks füüsilistele teostele ka virtuaalnäitusest.Fotografiska kolis näitusega Tartusse. ERR Kultuur, 17.12.2020. Vaadatud 05.10.2021.

2021. aastal esitles Fotografiska Tallinn sama näituse eksponaate Tallinna Lennujaamas. Teosed, mis pidid olema üleval 2021. aasta lõpuni, võeti maha märksa varem. Tallinna Lennujaam põhjendas otsust turvakaalutluste ja enda apoliitilisusega. Selle tagajärjel lõpetas Fotografiska koostöö lennujaamaga. Lennujaama otsust kritiseeris ka endine välisminister Urmas Paet.Tallinna lennujaam eemaldas näituse Lukašenko režiimi vastastest naistest. ERR Kultuur, 13.08.2020. Vaadatud 05.10.2021.

Viited

Kategooria:Eesti kunstimuuseumid
Kategooria:Fotograafia
Kategooria:Tallinna muuseumid